Kamu bisa jelasin ke aku soal Adventure Time dalam bahasa melayu?

Adventure Time merupakan sebuah siri animasi televisyen Amerika Syarikat yang dicipta oleh Pendleton Ward untuk Cartoon Network. Animasi ini dihasilkan oleh Frederator Studios dan Cartoon Network Studios, siri ini mengisahakn pengembaraan seorang lelaki bernama Finn (disuarakan oleh Jeremy Shada) dan sahabat baiknya dan saudara angkatnya, Jake (John DiMaggio)seekor anjing dengan kekuatan ajaib untuk mengubah bentuk dan saiz mengikut kehendaknya. Finn dan Jake tinggal di Land of Ooo pasca apokaliptik, di mana mereka berinteraksi dengan Princess Bubblegum (Hynden Walch), Ice King (Tom Kenny), Marceline the Vampire Queen (Olivia Olson), BMO (Niki Yang), dan lain-lain. Siri ini berdasarkan episod pendek yang telah dicipta untuk slot Nicktoons dan siri animasi inkubator Frederator Studios iaitu Random! Cartoons pada tahun 2007. Selepas episod pendek menjadi video tular di Internet, Cartoon Network mengambilnya dan membuat siri penuh panjang, yang dipratonton pada 11 Mac 2010, dan dirasmikan pada 5 April 2010.

Siri ini menarik inspirasi dari pelbagai sumber, termasuk fantasi permainan berperanan Dungeons & Dragons dan permainan video. Ia dihasilkan menggunakan animasi tangan; aksi dan dialog untuk episod diputuskan mengikut pelan kasar daripada artis papan cerita. Oleh kerana setiap episod mengambil masa kira-kira lapan hingga sembilan bulan untuk disiapkan, pelbagai episod telah dijalankan secara serentak. Ahli-ahli pelakon merekod dialog mereka dalam rakaman kumpulan, dan siri ini kerap menggunakan tetamu jemputan  untuk watak-watak kecil dan berulang. Setiap episod berlangsung selama kira-kira sebelas minit; beberapa episod sering disiarkan untuk mengisi slot program setengah jam. Pada 29 September 2016, ia diumumkan bahawa siri ini akan berakhir pada 2018, selepas penyiaran musim kesepuluhnya. Pengakhiran siri ini telah disiarkan pada 3 September 2018.

Siri ini telah kembali dengan 4 episod istimewa di bawah tajuk: Adventure Time: Distant Lands yang telah dirilis di HBO Max pada tahun 2020.